
Congenitum  oesophagi  vitium  in  neonatis  observatum. 


Duos  hujus  'congeniti  vitii  casus,  per  benevolentiam  illustrissimi  Litzmannni,  cujus 
in  clinice  observati  sunt,  hac  in  dissertatione  describere  mihi  licet,  quum  ipse  unum 
ex  iis  viderim. 

Congenita  neonatorum  tractus  intestinorum  vitia  non  raro  inveniuntur,  prae- 
cipue ea  frequentissime,  quae  in  inferiore  parte  tractus  intestinorum  sedem  habent, 
quum  hoc  loco  auctore  Cl.  Westio  *)  in  MDC  — MMD  casibus  semel  observata  sint, 
qua  de  observatione  illius  auctoris  probabile  est  non  omnes  in  eandem  sententiam 
discedere,  quum  omnia  vitia  congenita  aliis  temporibus  locisque  alio  numero  inveniri 
soleant.  Novissimis  autem  temporibus  vitia  illa  tractus  intestinorum  nomine  atresiae 
ani  saepe  visa  et  descripta  sunt,  praecipue  therapiae  causa  a Tiingelio  **)  doctore. 
Ejusmodi  autem  similiaque  vitia  congenita  saepe  cum  vitiis  aliorum  organorum  con- 
juncta sunt,  ita  ut  in  eodem  organismo  simul  compluria,  aut  in  decursu  tractus 
intestinorum,  aut  simul  in  hoc  et  in  aliis  organis  cognoscantur,  rarius  autem  unum 
vitium  congenitum  sine  aliis.  Nostris  quoque  duobus  casibus,  oesophagi  vitia  non 
sola,  sed  cum  aliis  aliorum  organorum  vitiis  congenitis  conjuncta  erant,  id  quod  ex 
sectionibus  institutis  apparuit. 


) Cl.  West,  Patholoyic  und  Thcrapie  der  Kinder  krankheiten. 

* 

-’)  l'r  TUngel,  Ueber  kUmtliche  A fterbildung . Monographie. 

Anomaliae  *)  congenitae  oesophagi  omnino  tales  sunt,  quales  tubulatis  in 
organis,  imprimis  in  tractu  intestinorum  inveniuntur ; defectum  in  toto  dico,  defectum 
partialem  seu  atresiam  internam,  diverticula,  stenosin,  dilatationem,  situm  vitiosum, 
denique  rarissime  id  vitium,  quod  in  eo  versatur,  ut  oesophagi  ostia  in  vicina  organa 
decurrant.  Illa  anomatia  autem,  quam  proposui  mihi  ut  describerem,  talis  in  secto 
corpore  observata  est : Oesophagus  in  superiore  parte  nullo  modo  perturbalus, 

stratum  musculare,  externum  longitudinale,  internum  spirale  habet,  tunica  mucosa 
intus  obtectum;  deorsum  vero  plane  clausus  cum  ventriculo  non  communicat,  aut 
ante  finem  sacculi  instar  dilatatus,  aut  eodem  ubique  lumine.  A cardia  altera  pars 
oesophagi,  clausam  partem  non  attingens  supra  aut  aperta,  aut  clausa  adscendit ; 
spatium  inter  utramque  partem  diversum  est.  Superior  pars  cum  inferiore  ne  minima 
quidem  continuatione  conjuncta  est,  id  quod  altero  nostro  casu  Webero  professori 
exploranti  non  contigit,  ut  inveniret;  aut  superior  et  inferior  resti  quasi  solida  con- 
junctae sunt,  quae  utrum  fibrillis  muscularibus  an  sola  tela  cellulosa  constituta  sit, 
certe  nescio. 

Origini  vitiorum  congenitorum  indagandae  inde  ab  antiquis  temporibus,  viri 
doctissimi  quam  maxime  operam  dederunt.  Quantumcunque  aetiologia  eorum  obser- 
vatis evolutionis  corporis  humani  legibus  recentiore  tempore  profecit,  de  gravibus 
tamen  rebus  magna  adhuc  inter  peritos  controversia,  quin  de  nonnullorum  origine 
plane  nihil  notum  **)  est.  Ad  pathogenesin  declarandam  quum  in  omnibus  vitiis 
congenitis  tum  etiam  in  nosti'is  describendis  scientia  primae  conformationis  corporis 
maximi  momenti  est.  Quum  vero  evolutio  non  solum  totius  corporis,  sed  etiam 
oesophagi  in  animalibus  vertebratis  et  facilius  investigari  possit,  et  ex  auctorum***) 
sententiis  eadem  fere  sit,  quae  in  hominibus,  ea  quae  de  illa  statui  possunt,  scriptores 
ad  hanc  illustrandam  adhibuerunt.  Postquaum  enim  nervorum  vasorumque  syste- 
matis primordium  evolvi  coepit,  tum  demum  tractus  quoque  intestinorum  ex  parte 


*)  Fr.  Meckel , Pathologische  Anatomie.  — R ockilans  ky , Specielle  pathologische  Analomie.  — F. 
Web  er,  Pathologische  Analomie  bci  Neugeborenen.  — F.  Lallemand,  Observat,  patholog.  propres  a «Sclairer 
plusieurs  poinls  de  physiologie.  — Billard,  Trait6  des  maladics  des  nouveau-n6s.  — W.  Vrolik,  Dc  vrucht  van 
dcn  mcnsch  en  van  de  zoogdieren  afgcbeeld  en  beschrevcn  ete.  Tab.  I.XXX1X.  — W.  Vrolik,  De  mcnschelijkc 
vrucht,  beschouwd  in  har  regelmatige  en  onregelmatige  ontwikkcling.  (Doleo,  quod  ipsi  librum  inspicere  non  licuit.) 
Rocdercr,  Dc  foetu  paresitico.  Diss.  inaug.  : „Die  Speiserlilire  dehnte  sicli  su  einer  Art  Sclilundkopf  aus , nachdem 

sie  1 'Ii  “ iodi  offen  verlaufen,  war  in  der  Gegend  des  dritten  Brustivirbels  blind  und  erstreclile  sich  ais  ein  'diinner 
Faden  bis  sum  Zwerchfell,  wo  sie  aufhbrte. 

vs)  /fen/e,  Handbuch  der  ralionellen  Palliologie , Bd.  II.  S.  344  .*  „ Die  meisten  krankhaflen  Zustiinde  des 
Embryo  entstehen  ungealint  und  geheimnissvoll , und  die  Ursache  derselben  kann  nur  aus  dem  ferligen  Resultat  er- 
schlossen  werdcn.“ 

’**)  C.  W.  Woirr,  De  formatione  intestinorum.  — v.  Baer,  Entwicklungsgeschichte.  — Bischoff, 
En  t w i c klungsg  esc  h ichl  e der  Stiugethierc  und  des  Menschcn.  — Bischoff,  Das  bcbriUclc  Tlundeei. 

centrali  laminae  mucosae  vesiculae  germinativae  oritur.  Celeriter  tum  illae  non 
saepius  descriptae  quam  difficilius  persequendae  metamorphoses  sequuntur,  de  quibus 
auctores  supra  dicti  retulerunt,  dum  tractus  intestinorum  tribus  partibus,  superiore 
et  inferiore  recte  decurrentibus,  et  media  ansam  formante  constituitur.  E superiore 
parte  simul  cum  aliis  organis  oesophagus  nascitur,  qui  initio  cum  trachea  ita  con- 
junctus est,  ut  Bischoffio  *)  auctore  discerni  plane  nequeant,  quamquam  primae  earum 
regionum  metamorphoses  fere  nunquam  *'*)  observatae  sunt.  Postea  demum  separata 
organa  cognoscuntur,  et  inde  ab  hoc  tempore  oesophagus  non  aliter  mutatur  ac 
crescendo.  Qua  in  re  autem,  si  Valcntinum  ***)  sepuimur,  etsi  certius  quidquam  ob 
nimiam  observandi  oesophagi  difficultatem  definiri  nequit,  verisimile  tamen  est, 
oesophagi  evolutionem  non  eandem  esse  quam  inferioris  tractus  intestinorum,  quia 
oesophagus  non  sicut  reliqua  intestina  per  mesenterium  cum  columna  vertebrarum 
colligatus  est. 

Atresia  vero  oesophagi  non  posse  oriri  videtur,  priusquam  oesophagus  for- 
mam tubuli  gracilis  recte  decurrentis  accepit.  Sin  autem  tum  evolutio  ex  retardata 
vegetatione  cessat,  ita  ut  oesophagus  in  posteriore  vitae  aetate  statum  prioris  periodi 
retineat  ( Hemmungsbildung) , forsitan  gracilis  oesophagi  tubulus  marcescit  atque  col- 
labitur  et  in  neonato  in  formam  restis  tenuis  et  solidae  transit ; aut  si  alio  modo  in 
illo  evolutionis  gradu  foetus  in  aliquem  statum  pathologicum  incidit,  quod  ex  sen- 
tentia non  solum  Bischoffii  f)  sed  etiam  Henlii  ff ) et  Ottonis  fff)  certe  fieri  potest, 

0 Bischoff,  Entwiclclungsgeschichte  der  Saugethiere  und  des  Menschen,  S.  300.-  „ l)as  auf  die  .Mundhtih/e 
Jolgende  Stiick  des  Anfangsdarms  ist  anfangs  vereinigte  Speisertihre  und  Luftrdhre,  welchc  lelztere  sich  indessen  bald 
von  jener  ablrennt.11, 

”)  Burdach,  Physiologie , Bd.  II.  S 312.-  „ Nich  t nur  die  Luftrohreniiste  haben  sich  verldngcrl,  sondern 
auch  der  Slamm  der  Luftrdhre  ist,  wiewohl  weniger,  gewachsen,  und  besleht,  der  Spciserdhre  gans  dhnlich,  aus  ei  nem 
engen  dunkeln  Kanale  von  Schleimhaut,  mil  einer  dicken  aussern  Lage  der  Gefdssschicht  bedeckl.  — Man  sieht  also, 
dass  Speisekanal  und  Luftweg  sich  so  von  einander  trennen,  dass  die  Scheideivand  immer  iveiter  nach  vome  wdchst:a 
wozu  Bischoff  im  angefUhrten  Werke,  S.  334,  behauptet : „ A llein  auch  dieses  hal  keiner  der  iibrigen  Beobachter 

gesehen.u 

Valentin,  IJandbuch  der  Physiologie. 

+)  Bischoff,  Entwicklungsgeschichte  mit  besonderer  BerUcksichtigung  der  Missbildungen  in  It.  Hagners 
Ilandwdrterbuch,  S.  003  : „ Endlich  fehlcn  suweilen  einzelne  Organc  der  Brust-  und  Bauchhdhlc,  die  Leber,  die  Thy- 
mus elc.,  was  entweder  ais  reine  Bildunyshemmung,  oder  ats  Produci  einer  krankhafteu  Zersldrung  belrachtet  werden 
muss.u 

f|;  II  en  le,  IJandbuch  der  ralionellcn  Pathologie,  S.  355:  „ Unter  den  Atensien  sind  manche,  welche  den  Titel 
Tlemmu ngsb i Ulung  schon  deshalb  init  Unrechl  fiihren,  weil  die  Verschliessung  der  betreffenden  Oeffnungen  zu  keiner  Zcit 

norma  t st.  G erade  von  der  hlvipgslen  Atresic,  der  des  Afters,  ist  es  wahrschcinlich , dass  sic  Resultat  einer  plasti- 
schen  E.r.sudation  sei.u 

i,i)  Olto,  Monstrorum  scjccntorum  descriptio  anatomica  p.  XV:  „Jain  supra  me  ita  sentire  significari,  eas 
deformitates,  (,uac  ei  nisus  formativi  aut  excessu,  aut  defectu  aut  aberratione  repeti  solent,  plerumque  non  vitia  primae 
onformalionis  esse,  sed  tantum  modo  ad  singulas  quasdam  regiones  pertinere  carumquc  originem  ex  certis  morbis,  quibus 

oesophagus  fortasse  tantopere  afficitur  atque  destruitur,  ut  sicut  nostro  in  casu  nulla 
conjunctio  inter  utramque  partem  in  neonato  inveniatur.  Nunc  forte  evolutio  tra- 
cheae aut  imprimis  bronchorum  huc  pertineat  vix  dijudicari  posse  mihi  videtur. 
Mirum  est  et  cognitione  dignnm  oesophagum  sempcr  fere  in  eodem  loco  clausum 
esse,  quod  idem  in  multis  aliis  organis  Bischoffius  *)  expertus  est. 

Symptomata  imperforati  oesophagi,  siquidem  malum  complicatum  non  est, 
tam  propria  et  certa  sunt,  ut  in  viro  infante  atresia  interna  certe  agnosci  possit, 
quod  etiam  nostro  in  casu  per  illustrissimi  Litzmanni  diagnosin  accidit.  Infantes 
simulae  parti  sunt,  primo  valent  tanquam  sani  essent.  Meconium  excernunt,  clamant, 
omnibus  ullius  morbi  symptomatibus  carent,  mammis  datis  utuntur.  Quamquam  autem 
lac  suctum  statim  evomitur,  iterum  aut  sugunt,  aut  instillatum  fluidum  deglutiunt. 
Quod  cum  massa  mucosa  commixtum  parvo  temporis  spatio  intermisso  rursus  emo- 
mitur.  Lac  evomitum  fere  non  est  coagulatum  et  kalinam  reactionem  dat.  Paucis- 
sima urina  secerni  videtur,  quum  paucis  tantum  maculis  lintea  inficiantur.  Sponte 
aut  clysmate  adhibito  nil  nisi  meconium  excernitur.  Lac  cum  meconio  commixtum 
nunquam  evomitur,  quoniam  intestinum  tenue  et  oesophagus  non  communicant.  In 
evomendo  interdum  ex  regurgitatione  lactis  non  solum  tussis,  sed  etiam  oris  et  totius 
corporis  convulsiones  consequuntur.  Quo  diutius  vivit  infans,  eo  magis  emacrescit, 
gaster  collabitur ; mandibula  propter  auctam  famem  porpetuo  movetur  ; extremitates 
subfrigidae  fiunt.  Quamdiu  infans  vires  retineat,  e totius  corporis  constitutione  pen- 
det. In  eo  casu  defectus  oesophagi,  qui  in  Hufelandii  **)  diariis  narratur,  infans 

etiam  diutius  vixit,  quam  in  nostris.  Infantes  fame  absumuntur. 

Ex  his  symptomatibus,  praesertim  si  per  aliquod  tempus  observari  possunt, 
diagnosin  omnino  non  difficillimam  esse  apparet.  In  universum  vomitus  per  sese 
atresiam  internam  non  indicat,  quippe  quo  etiam  aliis  ex  causis  neonati  laborent, 
sed  accedere  necesse  est,  ut  etiam  minimum  et  indifferenti ssirnum  fluidum  evomatur, 
reactionem  succi  gastrici  evomitum  non  ostendat,  meconium  sic,  uti  solet,  sese  hebeat, 

vitiosae  partes  embryonis  mature  correptae  fuerunt,  derivandam  esse.  Tales  morbi  pro  aetatis  qua  oriuntur  diversitate, 
aut  majorem,  aut  minorem  vim  exercent,  et  modo  totum  aliquod  organon  sive  systema  pessumdant,  modo  evolutionem 
ejus  retardant,  modo  magnitudinem,  formam,  situm,  conjunctionem  et  structuram  varia  ratione  immutant. “ 

~)  His  c h off,  Enlwicklungsgcschichte  mit  BerUcksichtigung  der  Missbildungen  in  ft.  Wagner's  Handwbrler- 

bucli,  S.  924  : „ Iis  ist  ferner  ein  wohl  zu  beobachtender  Umsland,  dass , so  verschieden  und  mannigfaUig  auch  die 

Formen  der  Missbildungen  sind,  dennoch  gewisse  immer  in  ausserortlentlicher  Aehnlichkeit  und  Uebereimtimmung  ihres 
Jlaues  wiederkehrcn,  und  dass  man  eine  vollstcindigc  II  ei  h e aus  ihnen  bilden  kann,  deren  Glieder  gewbhnlicli  ofl  wieder- 
keliren,  und  in  wesenllichen  Bedingungen  auf  das  vollkommenste  mit  einander  ilbereinkommcn.  — Dieses  gilt  auch  fUr 
jedes  Organ,  indem  jedes  vorzugsweise  auf  eine  oder  die  arulere  Ari  missgebildet  ist.  — Iis  isl  dieses  einer  der  wich- 
tigsten  Punkte  fur  dic  Vntersuchung  Uber  die  Orsache  der  Missbildungen 

w)  riufeland’ s Journal  fUr  practische  Tleilkunde,  1820:  „Nach  8 Tagen  slarb  das  hind  de n Itungerlod" 
-Die  SpeiserOhre  fehltc  ganz,  und  der  Schlnnd  endele  in  einem  blinden  Sackc.“  — 

denique  urina  non  reddatur.  Ut  diognosis  etiam  certius  statuatur,  specillum  elasti- 
cum tenue  usque  ad  eum  locum,  quo  oesophagus  sacculo  coeco  terminatur,  induci 
possit.  Compluribus  aliis  oesophagi  morbis,  quibus  adulti  laborant,  quibusque  diagno- 
sis dubia  fieri  posset,  nunquam,  ni  fallor,  neonati  arrepti  sunt,  nisi  quod  oesophagitis 
a Billardio  *)  et  genuinus  catarrhus  oesophagi,  tractu  intestinorum  non  effecto,  a 
Web  ero  **)  observatus  est,  quibus  in  casibus  deglutitio  ab  initio  tantopere  impedita 
erat,  ut  instillatum  lac  regurgitando  evomeretur.  Qui  casus  eo  differunt,  ut  piopiia 
symptomata  plane  desint.  Praeterea  Webero  auctore,  neonati  inflammatoria  intu- 
mescentia oesophagi  tum  afficiuntur,  quum  abscessus  pyaemici  inter  oesophagum  et 
columnam  vertebrarum  orti  sunt,  qua  de  re  anamnesis  certam  praebebit  diagnosin. 

Difficilius  autem  malum  dignoscitur,  si  praeter  oesophagi  atresiam  internam 
etiam  altera  in  tractu  intestinorum  adest.  Quo  fit,  ut  pars  tractus  intestinorum  infra 
hanc  atresiam  sita,  constricta,  superior  vero  pars  extenta  est,  quod  quidem  in  dili- 
gentissima  exploratione  ventris  reperires.  Angustum  enim  et  complicatum  intesti- 
num, post  partum  nondum  functum,  Bednario  ***)  et  Tiedemanno  ****)  auctoribus 
massa  mucosa  tenaci  et  cohaerenti  sane  impletum  est,  quae  per  aquam  calidam  in- 
jectam aut  sponte  dejicitur,  aut  facile  manu  detrahitur.  Ex  longitudine  detracti  cy- 
lindri mucosi  computari  potest,  quo  spatio  atresia  ab  orificio  ani  remota  sit.  Attamen 
quum  digitus,  aut  exploratoria,  quae  dicuntur  „Bougies,“  usque  ad  atresiam  pervenire 
non  possunt,  diagnosis  magis  minusve  incerta  est.  Quodsi  rarissime  observata  atresia 
pylori  sola  adesset,  evomitum  reactionem  succi  gastrici  ostenderet;  aut  si  atresia 
infra  ostium  ductus  choledochi  in  intestino  tenui  adesset,  meconim  evomeretur,  quod 
solum  sufficeret,  ut  a talibus  vitiis  ea,  de  quibus  nos  disserimus  dignoscerentur. 
Quae  eadem  atresia  ante  hos  duos  annos  mense  Augusto  in  clinice  Litzmanni  ob- 
servata est. 

Jam  vero  mihi  liceat,  quos  casus  describere  mihi  propoui,  eos  copiosius 
exponere. 


Casus  primus  hic  est: 

Machthauer,  femina  unius  et  viginti  annorum,  primipara  die,  XXXI  mensis 
Maji  hujus  anni,  graviditate  nullo  malo  turbata,  parvulam  gracilemquc  puellam  peperit, 
quae,  postquam  in  partu  jam  meconium  excrevit,  initio  quidem  valde  difficilius  respi- 
rans mox  mammis  datis  utebatur.  Quod  simulae  fecit,  cum  massa  mucosa  commix- 

*)  Hillard  a a.  O. 

”)  Web  er  a.  a.  O. 

) A.  Ilednar,  Kranltheiten  der  Ncugcbornen  und  Stiuglingr. 

) Tiedemann,  Atutlomie  der  kopfloicn  1 ffittgeburten. 


tum  lac  evomuit.  Ac  postridie  mane  iterum  meconium  excrevit,  linteaque  quibus 
involuta  erat,  paucissima  urina  madefecit.  Quum  vero  mammae  dabantur,  lac  con- 
tinuo evomebat.  Quo  statu  per  complures  dies  vixit.  Tertio  die  mensis  Junii  infans 
enervata,  pallida,  subfrigida  cum  clamore  suctum  aut  cochleari  datum  lac  deglutiebat, 
quod  ubi  vix  in  ventriculum  pervenisse  visum  est,  infans  ut  evomeret  irritabatur  et 
p a ullo  post  lac  non  coagulatum  reddebat.  Inde  a primo  vitae  die  neque  urinam 
neque  alvum  dejecit,  nisi  quod  clysmate  adhibito  larga  meconii  puri  copia  evacuata 
est.  Quarto  mensis  Junii  die  infans  valde  inquieta,  extremitatibus  frigidis,  perpetuo 
sugebat  et  evomebat,  neque  urinae  neque  alvi  excretione,  neque  ventro  inflato.  Per- 
cutiendo sonus  non  valde  tympaniticus  effectus  est.  Umbilicus  nondum  deciderat, 
enemate  applicato  denuo  meconium  dejectum  est.  Sequentibus  diebus  infans  inquie- 
tissima famem  perpetuo  labrorum  motu  ostendebat,  lac  instillatum  avide  deglutiebat, 
mammisque  datis  sugebat,  atque  paullo  tempore  post  fere  non  cogulatum  lac  evo- 
mebat. Sponte  alvi  nihil  excrevit.  Clysmata  aut  continuo  redibant,  aut  meconii 
dejectionem  efficiebat.  Urina  omnino  non  reddi  videbatur,  quum  lintea  circumvoluta 
semper  sicca  manerent,  nisi  quod  maculae  subflavae  et  exsiccatae  exiguam  posse 
urinam  excretam  esse  docebant.  Mirum  quamdiu  infans  calorem  suum  teneret  dum 
tarde  emacrescebat.  Sub  sexti  diei  vesperum  celeriter  tabuit ; mortua  est  septimo 
die  mensis  Junii. 

Novem  horis  post  sectio  cadaveris  instituta  est.  Tela  cellulosa  et  pericranium 
in  posterioribus  ossium  bregmatis  partibus  et  in  extremo  ossis  occipitis  sanguine 
impleta  erant ; inter  ossa  et  periosteum  in  iisdem  locis,  exsudatum  parum  coagulatum 
et  discolor  apparuit ; os  bregmatis  dexterum  in  sutura  sagittali  prominuit,  neque  in 
rectum  statum  redigi  potuit ; sinus  longitudinalis  superior  vacuus  ; cerebrum  ejusque 
involucrum  sanguine  satis  plena,  parum  oedematodia. ; ventriculi  cerebri  sero  copioso 
impleti;  thymus  glandula  minoris  extensionis,  in  superficie  parvulis  extravasatis  san- 
guinis obtecta ; pulmones  latius  extenti,  ubique  aere  impleti,  exceptis  singulis  exiguis 
dexteri  pulmonis  partibus,  quarum  parenchyma  infarsum  erat,  incertum  utrum  san- 
guine infiltrato  an  exsudato  ; cor  vacuum  ; valcula  Eustachii  minime  evoluta ; valvula 
foraminis  ovalis  non  ad  superiorem  foraminis  marginem  extenta ; ductus  arteriosus 
Bot  perforatus  ejusque  paries  interior  rugosus  ; vasa  umbilici  nondum  omnino  clausa, 
thrombis  abturata  erant. 

Cavum  oris  et  fauces  recte  sese  habuerunt.  Oesophagus  in  regione  vertebrae 
thoracis  tertiae,  ubi  aliquantulum  intumuerat,  sacculo  coeco  terminata  est,  nulla  resti- 
formi communicatione  conjunctus  cum  appendice  aliqua,  quae  a ventriculo  adscendit, 
quamquam  cardiae  parva  quaedam  pars,  similis  oesophago,  adhaesit.  Ventriculus 
gasibus  vacuus  et  constrictus,  tunica  mucosa  non  abnormi,  paucum  mucum  cum  nigro 
et  coagulato  sanguine  commixtum  continuit.  Valvulae  pylori  margo  externus  parvo 

ulcere  tunicam  mucosam  perforante  affectus  est;  tractus  intestinorum  imprimis  duo- 
denum, cui  meconium  quoque  passim  inerat,  gasibus  extentum,  intestinum  crassum 
magnopere  constrictum ; lien,  hepar,  vesia  fellea  sic,  uti  solent,  sese  habuerunt.  In 
renibus  uricorum  salium  largior  copia  adfuit.  Ureteres  perforati ; in  vesica  urinaria 
guttae  aliquae  turbidae  urinae  erant. 

Hujus  oesophagi  praeparatum  a Webero  professore  conservatum  est. 

Casus  II.  hic  est: 


D.  Sell  femina  viginti  quatuor  annorum,  primipara,  die  XVII.  mensis  Aug. 
anno  MDCCCL  praematurum  puerum  peperit.  Quum  mammis  datis  infans  non  su- 
geret, aqua  cum  saccharo  ori  instillata  est,  quae  quidem  statim  ex  naribus  et  ex  ore 
profluit.  Eodem  die  hora  matutina  urinam  reddidit,  meconium  non  excrevit.  Anus 
imperforatus  non  prominens  ob  mollitiem  facile  comprimi  potuit.  In  regione  penis 
et  symphyseos  oedema  inerat ; venter  magnopere  inflatus  et  praecipue  in  sinistra 
parte  doloribus  affectus  erat.  Intestinorum  ansae  in  conspicuo  erant.  Cutis  et  calor 
sic,  ut  in  sanis  neonatis  sese  habuerunt.  Infans  plerumque  quieta  jacens  passim 
rauca  voce  clamabat.  Instillatam  aquam  deglutivit  quidem,  sed  fluidum  certum  tractus 
intestinorum  locum  quendam  non  superavit,  ita  ut,  quum  iterum  cochleari  minore 
aqua  in  os  instillaretur,  larynx  vehementer  moveretur,  et  fluidum  in  faucibus  regur- 
gitaretur.  Quin  tota  facies  colorem  accepit  subcoeruleum  et  periculum  esse  videbatur 
suffocationis.  Tandem  omne  fluidum  cum  sputis  commixtum  evomitum  est  inter 
gemitum  et  vagitum.  Sequenti  nocte  infans  jam  mortuus  est. 


In  secto  corpore  tala  cellulosa  inter  integumentum  capitis  et  cranium  valde 
sugillata ; vasa  capillaria  sanguine  injecta ; ossa  bregmatum  coeruleo  colore  tincta , 
inter  periosteum  et  ossa  stratum  sanguinis  coagulati  apparuit.  Fonticulus  spurius  jam 
in  partu  cognitus,  magnitudine  parvi  nummi,  et  digiti  fere  spatio  supra  angulum 
suturae  lambdoideae  situs;  arachnoidea  et  pia  mater  massa  exsudata  copiosa  infectae; 
extravasatum  sanguinis  non  parvum  in  superficie  hemisphaeriorum  prope  ad  venas 
majores  et  inter  fonticulum  et  falcem  cerebri  situm  ; cerebrum  mollissimum  et  oede- 
matodes ; plenus  chorivideus  rubro  tinctus ; venae  majores  sanguine  targidae ; inter 
laminas  tentorii  cerebelli  et  in  posteriori  ejus  margine  sicut  in  superficie  interna 
magna  sanguinis  extravasata ; thymo,  pulmonibus,  cordi  neque  vitiosi  neque  patholo- 
gici quidquam  inerat. 


Oesophagus  sacci  instar  extentus,  supra  originem  bronchorum  coecum  habuit 
exitum.  A ventriculo  altera  oesophagi  pars  adseendit,  cujus  lumen  sensim  angustius 
factmn  post  bronchorum  originem  sacco  coeco  terminatum  est,  spatio  dimidii  pollicis 
ab  altera  remotum.  Cavo  peritonaei  fluidi  sub  flavi  uncia  circiter  una  infuit.  Vasa 

2 


10 


peritonaei  capillaria  passim  sanguine  injecta ; intestina  exsudatis  fibrinosis  parvis  ob- 
tecta ; flexura  coli  sigmoidea  valde  extenta  et  meconio  impleta,  in  irna  pelvi  exitum 
coecum  habuit.  Reliqua  organa  nil  abnorme  habuerunt. 

Therapiam  oesophagi  imperforati  magis  dubiam  esse,  quam  in  multis  aliis 
vitiis  congenitis,  casibus  ex  descriptis  jam  apparet.  Etenim  atresia  ani  simplici  inci- 
sione aut  punctione  et  si  eae  ob  nimium  spatium,  quo  atresia  ab  orificio  ani  remota 
sit,  fieri  non  possunt,  ano  praeternaturali  applicato,  variis  rationibus  diu  notis,  sanari 
potest.  Stenoses  tractus  intestinorum  minores  Jorgio  *)  auctore  non  obstant,  quomi- 
nus neonati  alantur,  quia  initio  tantum  lac  aliaque  fiuida  alendis  infantibus  inser- 
viunt, dum  posthac  quidem,  simulae  alimenta  majoris  consistentiae  necessaria  fiunt, 
stenosisis  magno  fit  impedimento.  Atresiae  contra  internae  oesophagi  per  se  curae 
medici  omnino  non  favent,  quoniam  lumen  oesophagi  nequaquam  aperiri  potest,  ita 
ut  medico,  Billardio  **)  auctore,  therapeutice  nihil  agendum  sit,  nisi  ut  per  clysmata 
lactis  aut  aliorum  fluidorum,  quae  non  difficile  digerantur,  est  ad  nutritionem  apta 
sint,  vita  neonatorum  quam  diutissime  servetur.  Artefieiosa  quoque  fistulae  ad  ven- 
triculum applicatio,  quam  complures  auctores  ***)  recentioribus  temporibus,  ad  adul- 
tiores,  stenosi  perfecta  laborantes,  nutriendos  non  solum  commendaverunt,  sed  etiam 
adhibuerunt,  etiam  ad  infantes  nutriendos  multum  certe  conferret,  siquidem  ex  simili- 
tudine illorum  casuum  universalis  hajus  medelae  utilitas  conjici  posset.  Attamen  in 
neonatis  per  gastrotomiam  fistulatam  conservari  quidem  infantum  vitam  sed  infelicem 
et  miseram  reddi  apparet.  Sin  vero  medici  est  vitam  aegrotorum  quam  diutissime 
servare,  certe  etiam  in  neonatis  atresia  interna  oesophagi  laborantibus  gastrotomiam 
lege  artis  instituendam  esse  dico,  quae,  quum  in  adultis  non  necessario  exitum  leta- 
lem secum  ferat,  cur  in  neonatis  plane  non  sit  adhibenda,  difficile  est  intellectu. 
Apparet  vero  de  hac  re  ex  experientia  tantum  dijudicari  posse,  quare  ut  atresia 

oesophagi  interna  illo  modo  curetur,  quam  maxime  est  optandum. 

* 

*)  Cl.  G.  Jdrg,  Bandbuch  der  Kinderkranlcheiten. 

Billard  a.  a.  O. 

Sedi  Ilo  t,  Sur  Ia  gastrotomie  fistoleusc.  — E.  S en  g er  in  Kopenhagcn , Ein  neuer  Fall  von  Gastro- 
tomie,  in  Canstatfs  Jahrbilchern  erzahlt.  — Ii  amb  erg  er , Krankheitcn  der  Oesophagus  in  Virchow *3  Pathologie  und 
Therapie. 


THESES. 


Amblyopia  provecta  therapiam  antiphlogisticam  postulat. 
Carcinomatis  cellulae  natura  specifica  non  sunt. 

Causa  diabetis  melliti  omnino  incerta. 

Uteri  inversio  post  partum  repositionem  statim  postulat. 

